jkorsvik/nowiki_second_scrape_merged huggingface dataset:
Mesta

Mesta AS er et av Norges største entreprenørkonsern innen drift og vedlikehold av vei og veielektro. Selskapet utfører anleggs- og vedlikeholdsoppdrag for statlige, kommunale og private kunder over hele landet. Det er den norske stat (ved Nærings- og fiskeridepartementet) som eier Mesta, men regjeringen påbegynte privatisering av selskapet i 2014.Mesta er organisert i tre landsdekkende forretningsområder: drift og vedlikehold, anlegg og spesialproduksjon og elektro. 


== Historie ==
Mesta ble etablert 1. januar 2003, da produksjonsvirksomheten i Statens vegvesen ble skilt ut som et eget aksjeselskap og konkurranseutsatt. Konsernnavnet Mesta er et assosiativt navn og er en konstruksjon av å mestre.Mesta sitt største forretningsområde er drift og vedlikehold av vei, og selskapet har driftskontrakter for store deler av veinettet over hele Norge. Statens vegvesen er selskapets største kunde, men selskapet utfører også drifts– og vedlikeholdsoppdrag i andre markeder, overfor kommuner, havner, flyplasser og større bedrifter.


== Elektro ==
Mestas Elektro sin virksomhet er i hovedsak knyttet til elektroteknisk installasjon langs vei og infrastruktur. Mesta Elektro har drifts- og vedlikeholdsavtaler for Statens Vegvesen og kommuner over hele landet. Mesta Elektro har en stor, landsdekkende prosjektavdeling som gjennomfører nybygg- og rehabiliteringsprosjekter.


== Anlegg og spesialproduksjon ==
Mesta Anlegg og Spesialproduksjon er en landsdekkende totalleverandør som dekker hele spekteret fra komplekse, tverrfaglige anleggsprosjekter til svært spesialiserte tjenester som sikring av fjell og tunnel, til rehabilitering av broer og kaier. Fagområder:

Fjellsikring
Tunnelsikring
Rekkverk
Betongarbeider
Bruvedlikehold og -rehabilitering
Kaivedlikehold og -rehabilitering


== Mestas administrerende direktører ==
Marianne B. Røren (1 September 2019- )
Arne Roald Larssen (Konstituert) (1. Januar - 1. September 2019)
Kurt Opseth (2016– 31. Desember 2018)
Harald Rafdal (2008–2016)
Kyrre Olaf Johansen (2003–2008)


== Mestas styreledere ==
John Nyheim (2015-)
Mari Skjærstad (2013-2015)
Børge Brende (2010–2013)
Frode Alhaug (2003–2010)


== Referanser ==


== Eksterne lenker ==
Mesta AS
Peugeot

Peugeot er en fransk bilprodusent, grunnlagt i 1889. Firmaet startet med produksjon av sykler, men kan spore sin historie tilbake til den gang brødrene Jean-Pierre og Jean-Frédéric Peugeot bygget om en mølle til en smie i Sous-Cradet i det nordvestlige Frankrike i 1810.I 1889 viste Peugeot frem en dampdrevet trehjuling på Verdensutstillingen i Paris, og i 1913 produserte Peugeot halvparten av alle biler i Frankrike. I 1952 rullet bil nummer 1 million av samlebåndet.

I 1976 fusjonerte Peugeot og Citroën. Peugeot overtok 90% av aksjekapitalen i Citroën. Det nye selskapet fikk navnet PSA Peugeot Citroën. Etter fusjonen mellom Groupe PSA og Fiat Chrysler Automobiles i 2021 er Peugeot en del av konsernet Stellantis.Peugeots suksessmodell 504 ble kåret til Årets Bil i Europa i 1969. Senere har modellene 405 (1988), 307 (2002), 308 (2014), 3008 (2017) og 208 (2020) også blitt kåret til Årets Bil i Europa. To modeller fra Peugeot har kommet på andreplass på listen, 205 (1984) og 406 (1996). Det har også blitt to tredjeplasser på listen med 505 (1980) og 206 (1999).


== Modeller ==


=== Nummerert ===

104, 106, 107, 108
201, 202, 203, 204,  205,  206, 207, 208
301, 302,  304, 305, 306, 307, 308, 309
401,  402,  403,  404,  405,  406,  407,  408 (Russland, Kina, Argentina...)
504,  505, 508
601,  604,  605, 607
806,  807
905, 907
1007
2008
3008
4002
4007, 4008
5008


=== Andre ===
Boxer
Expert
Partner
Quark
P4Peugeot har også produsert Mercedes-Benz Geländewagen under navnet Peugeot P4 på lisens for det franske forsvaret.


=== Personbil modeller i Norge, januar 2021 ===
208 kombi - bensin- eller elbil-motor
2008 SUV - bensin- eller elbil-motor
308 kombi eller stasjonsvogn - bensin-, diesel- eller ladbar hybridmotor
3008 SUV - bensin-, diesel- eller ladbar hybridmotor
508 sedan eller stasjonsvogn - bensin-, diesel- eller ladbar hybridmotor
508 & 508 SW Sport Engineered - ladbar hybridmotor
5008 SUV - bensin- eller diesel-motor


== I Norge ==
Fra 1929 har Bertel O. Steen hatt agenturet i Norge. Den første bilen som ble importert var en 201 som kom til Norge 23. oktober 1929, som ble brukt som demonstrasjonsvogn inntil den ble solgt samme år. I løpet av 1930 solgte Bertel O. Steen 8 eksemplarer av 201.
Per 2005 var Peugeot det 3. største bilmerket i Norge.
Den riktige uttalen av Peugeot er "pøsjå", ikke "pysjå" som enkelte feilaktig sier.

		
		
		
		
		
		
		
		
		
		
		
		
		
		
		
		
		
		


== Referanser ==


== Eksterne lenker ==
(en) Offisielt nettsted 
(en) Peugeot – kategori av bilder, video eller lyd på Commons 
(en) Peugeot – galleri av bilder, video eller lyd på Commons 
Den norske importøren
Norsk Peugeot Klubb (sic)
Peugeot-Sport-Club Norge Arkivert 23. november 2020 hos Wayback Machine.
Offside (fotball)

For andre typer offside, se Offside.Offside i fotball oppstår når en spiller er på banehalvdelen til motstanderlaget og nærmere mållinjen enn ballen og nest siste motstander. En spiller i offsideposisjon skal kun straffes for offside hvis han eller hun, i det øyeblikket ballen berøres eller spilles av medspiller, etter dommerens oppfatning, deltar aktivt i spillet eller oppnår en fordel av sin posisjon.Det er ikke mulig for en spiller å bli straffet for offside på egen banehalvdel, eller når vedkommende mottar ballen direkte etter hjørnespark, innkast eller målspark.Opprinnelig ble det blåst offside når en angripende spiller var nærmere motstanderens mål enn den tredje bakerste forsvarsspilleren, men regelen ble endret til sin nåværende form i 1925. En annen endring av offsideregelen kom i 1990. Før 1990 ble det blåst offside hvis spilleren på det angripende lag var på linje med nest bakerste spiller på det forsvarende lag. Nå heter det at den angripende spilleren må være «nærmere» målet enn forsvarsspilleren idet ballen blir spilt.
Offsideregelen er den eneste fotballregelen som setter taktiske begrensinger på utøvelsen av fotballspillet. I praksis ser man dette ved at forsvarende lag etter å ha erobret ballen flytter sine spillere fremover, for på den måten å hindre motstanderne i å plassere laget høyt på banen.
Når en spiller blir avblåst for offside, blir det forsvarende lag tildelt indirekte frispark fra der forseelsen fant sted.


== Offsidefelle ==
For at en offsideposisjon skal være straffbar, må spilleren som er i offside kunne anses å være delaktig i spillet. I internasjonal fotball er dette en relativt ny tolkning, og tidligere kunne man ofte se offsideregelen bli utnyttet av det forsvarende lag ved bruk av såkalt offsidefelle, der man like før motstanderen spilte ballen fremover ville sørge for at minst én motspiller ble offsideplassert, for eksempel ved å stoppe en tilbaketrekning eller gjøre en forflytning av forsvaret fremover. Delaktighetstolkningen, og særlig de strenge krav man stiller til delaktighet i dagens fotball for at en offside skal være straffbar, har imidlertid gjort denne taktikken svært risikabel, og den er derfor nærmest forsvunnet fra fotballen.


== Referanser ==
Wolfgang Petry

Wolfgang Petry (født Wolfgang Remling 22. september 1951) er en tysk musiker. Har vært en bestselger i tyskspråklige land i over 25 år. Mest kjente slagere: «Alles», «Wahnsinn», «Geil Geil Geil» og «Verlieben verloren».


== Referanser ==


== Eksterne lenker ==
Offisielt nettsted 
(en) Wolfgang Petry på Internet Movie Database 
(en) Wolfgang Petry hos The Movie Database 
(en) Wolfgang Petry på Apple Music 
(en) Wolfgang Petry på Discogs 
(en) Wolfgang Petry på MusicBrainz 
(en) Wolfgang Petry på Spotify 
(en) Wolfgang Petry på Songkick 
(en) Wolfgang Petry på Last.fm 
(en) Wolfgang Petry på Genius — sangtekster 
(en) Wolfgang Petry på AllMusic 
Wolfgang Petry på Facebook 
Wolfgang Petry på Instagram 
Wolfgang Petry på YouTube 
Wolfgang Petry på TikTok
Jørgen Juve

Jørgen Juve (1906–1983) var en norsk fotballspiller. Han er Norges mestscorende landslagsspiller i fotball gjennom tidene med sine 33 mål. Han spilte totalt 45 A-landskamper, men var spiss i bare 24 av dem – noe som gjør statistikken enda mer imponerende.Utenfor fotballbanen jobbet han som journalist i Dagbladet og Tidens Tegn. Juve var gift to ganger, andre gang med psykologen Eva Røine.


== Fotballkarriere ==
Juve begynte sin karriere i Urædd, men spilte mesteparten av karrieren i Lyn. Han debuterte på det norske landslaget i 1928 som høyreback. I sin fjerde landskamp, en vennskapskamp mot Nederland, ble Juve flyttet opp som spiss. Han takket for tilliten med å score tre mål, og var deretter norges førstevalg som spiss. I løpet av de sju neste landskampene scoret han utrolige 16 mål.
I 1934 ble Juve flyttet ned i forsvaret igjen, som senterhalf i en trebackslinje. I 1936 var han kaptein på det berømte «Bronselaget» som tok bronse i OL i Berlin. Etter at den aktive karrieren tok slutt virket Juve som instruktør for en rekke klubber. Han trente Lyn i flere perioder, og Skeid i 1939 og 1940. Han var dessuten en kort periode instruktør for Bodø/Glimt i 1939, og for Molde FK noen uker i 1948.


== Andre verdenskrig ==
Under andre verdenskrig deltok Juve i Brigaden i Skottland. I 1944 fulgte han brigadens andre bergkompani i frigjøringen av Finnmark i Operasjon Crofter.


== OL-medaljer ==
1936  Berlin -  Bronse i fotball (Norge)


== Bibliografi ==
Øyeblikk (1978)
Våre menn i Gaza  (1965)
Ole Reistad skildret av venner (1959)
Nordmenn i eventyr og virkelighet (1952)
Mange jern i ilden  En samling artikler (1947)
Alt om fotball (1934)


== Referanser ==


== Eksterne lenker ==
(en) Jørgen Juve – Olympedia 
(en) Jørgen Juve – Sports-Reference (OL-resultater – arkivert) 
(en) Jørgen Juve – databaseOlympics.com (arkivert) 
(en) Jørgen Juve – FIFA 
(en) Jørgen Juve – Transfermarkt 
(en) Jørgen Juve – national-football-teams.com 
(en) Jørgen Juve – WorldFootball.net 
(en) Jørgen Juve – FootballDatabase.eu 
(en) Jørgen Juve – EU-Football.info 
(no) Jørgen Juve – Norges Fotballforbund 
(no) Jørgen Juve i Norsk biografisk leksikon
Gisle Grimstad

Gisle Grimstad (født 15. januar 1978) er en norsk-islandsk fotballspiller. Grimstad er oppfostret i fotballklubben Frigg, som han nå igjen spiller for etter et skadepreget opphold i Skeid. Grimstad er naturlig venstre-ving, men kan også spille offensiv midtbane og spiss. Han har sin styrke i teknikk og en presis pasningsfot.


== Eksterne lenker ==
Profil hos altomfotball.no
Pastis

Pastis er navnet på en type fransk brennevin smaksatt med anis. Det inneholder vanligvis 40–45 volumprosent alkohol. Ordet pastis kommer fra provençalsk oksitansk og betyr «deig» eller «blanding». Det kan også ha betydningen ergrelse, kjedelig, forvirret situasjon, som i uttrykket quel pastis!.


== Beskrivelse ==
Pastis framstilles ved gjæring av fennikel og lakris, men fennikel har blitt erstattet av stjerneanis som er langt rikere på anetol. Den drikkes som aperitiff, vanligvis blandet med isvann i et forhold mellom 5 og 7 deler til 1.Når pastis blandes ut skifter den farge og konsisens fra en nokså klar gyllen væske til en gul og melkeaktig. Dette skyldes en reaksjon som kalles opalisering. Anetol er lite løselig i vann og felles ut.
Den gyldne fargen til pastis skyldes en tilsatt fargestoff, vanligvis karamell. Det finnes også helt klare typer og spesielle typer tilsatt andre farger.
I middelhavsområdet finnes det flere typer tilsvarende brennevin:

Hellas, Bulgaria og øvrige Balkan: ouzo
Tyrkia: rakı
Libanon: arak
Italia: sambuca
Spania: aguardiente, chinchon, cazalla.Kjente merker er: Ricard, Pernod og Pastis 51. Ricard er på grunn av det store hjemmemarkedet blant verdens mestselgende brennevinsmerker.Pastis inneholdt opprinnelig også malurt, men dette ble forbudt i Frankrike i 1915.


== Litteratur ==
Stevan Paul: Bernstein zu Nebelwolken: Pastis, der elegante Rausch für Grenzenkenner, s. https://nutriculinary.com/2009/04/02/bernstein-zu-nebelwolken-pastis-der-elegante-rausch-fur-grenzenkenner/ (Letzter Aufruf am 6. August 2018)
Apokope

Apokope (fra gresk ἀποκοπή, «avkutting») betegner i språkvitenskapen bortfall av lyder eller stavelser sist i ord. Ofte skyldes bortfallet at stavelsen tidligere var trykksvak. Hvis en for eksempel sammenligner latin lup[us] (ulv) med fransk loup, ser en at den siste stavelsen i latin har falt helt bort i dagens fransk.
I norske dialekter er det to kjerneområder for apokope: Trøndelag og Nordland. I Nordland er apokopen på sitt sterkeste, hvor så godt som alle trykksvake e-er er forsvunnet. I Trøndelag er det ikke apokope i såkalte jamvektsord.
Her er et eksempel på ulik grad av apokope i infintiv:

Apokope er ikke et fenomen som er begrenset til infinitiver. En mye brukt eksempelsetning for å illustrere apokope i dens kjerneområde er:

E sku' te Fausk' å kjøp' kak' førr ei kron'.Her vises apokopen til fulle i:

Preteritum (sku')
Infinitiv (kjøp')
Substantiv (kak'  og kron')
Stedsnavn (Fausk')Andre norske dialekter har ikke apokope i stavelsen nærmest trykkstavelsen, men i stavelser lenger bak, f.eks. båtan (båtane).


== Se også ==
Kløyvd infinitiv
Jamvekt


== Fotnoter ==
Lule-Vilela

Lule-Vilela er et indiansk språk som snakkes av 5 familier i Argentina, nær grensen til Paraguay. Språket er nesten utdødd ettersom de fleste av brukerne til daglig bruker et annet indiansk språk. Lule-Vilela er ikke i slekt med noe annet språk.
Flair bartending

Flair bartending er kunsten å lage drinker med stil. Det kalles flair når bartenderen bruker drinkingredienser, barutstyr eller flasker til å lage show rundt produksjonen av en drink, eksempelvis ved å sjonglere med flaskene. Flair bartending har blitt mer utbredt etter filmen Cocktail med Tom Cruise.
Andoque

Andoque er et indiansk språk som forstås av ca. 500 mennesker i Colombia, nær grensen til Peru. Bare ca. 50 mennesker bruker det daglig. Andoque er trolig ikke beslektet med noe annet språk.
Ainoer

Ainoer er et urfolk på øya Hokkaido i Japan og omegn, og i de russiske områdene Kurilene og Sakhalin. Ingen vet helt sikkert hvor mange ainoer det er som lever i Japan i dag. Mange skjuler at de er aino for å unngå diskriminering. Tall som blir nevnt, varierer fra 15 000 til 150 000. Aino er også betegnelsen på deres språk, som kun hadde 15 talere igjen i 1994, alle eldre mennesker. Det anses for å være et isolert språk, uten kjente slektninger. Ainoene var opprinnelig jegere og fiskere, og tilbad naturguder.6. juni 2008 ble ainoene, etter flere hundre år med diskriminering, anerkjent av det japanske parlamentet som en egen etnisk minoritet i Japan med eget språk, religion og kultur.


== Referanser ==


== Eksterne lenker ==
(en) Ainu – kategori av bilder, video eller lyd på Commons 
The Ainu Museum
Ainoutstilling, Smithsonian Institution Arkivert 18. desember 2007 hos Wayback Machine.
Lenkesamling om ainoene (større oversikt)
«Indigenous Japanese suffer from racism, discrimination» (AP, 7. juni 1994)
Milligram

Milligram er en SI-enhet for måling av masse.
Symbolet for milligram er mg.
Et milligram er lik en tusendel av et gram, som er lik en milliondel av et kilogram.
Et milligram er omtrent vekten av en kubikkmillimeter (en mikroliter) vann.
Milligram er en vanlig enhet for måling av masse. Milligram brukes blant annet til å angi mengder av vitaminer og andre næringsstoffer i matvarer, ofte pr. 100 gram vare.
1 milligram er lik:

1 000 mikrogram
0,1 centigram
0,01 desigram
0,001 gramOg motsatt:

1 mikrogram = 0,001 milligram
1 centigram = 10 milligram
1 desigram = 100 milligram
1 gram = 1 000 milligram
Smeltepunkt

Smeltepunkt er den temperaturen hvor et stoff endrer fase fra faststoff til væske.
Hvis fasen endres motsatt vei (fra væske til faststoff) brukes betegnelsene størkningspunkt om den samme temperaturen. For vann og enkelte andre stoffer brukes betegnelsen frysepunkt istedenfor størkningspunkt.
Smeltepunkt er i motsetning til kokepunkt relativt uavhengig av trykk.
Frysepunktet for vann ved 1 bar er definisjonen av null grader celsius (0 ℃).
For de fleste stoffer er smeltepunkt og størkningspunkt like. Vann har smeltepunkt og frysepunkt på 0 ℃. Det finnes imidlertid noen unntak, for eksempel enkelte typer agar smelter ved 85 ℃ og størkner mellom 32 og 40 ℃. Dette fenomenet kalles hysterese. Jod har den særegenheten at det ikke går til flytende form, men fra krystallinsk til gassform. Dette kalles å sublimere.
Zirkonium

Zirkonium er et grunnstoff med kjemisk symbol Zr og atomnummer 40.  Atommassen er 91,224 (u).


== Historie ==
Det zirkonium-holdige mineralet zirkon er nevnt i bibelske tekster. Man var imidlertid ikke klar over at zirkon inneholdt et ukjent grunnstoff før zirkonium ble oppdaget i 1789 av den tyske kjemikeren Martin Heinrich Klaproth. Det ble isolert i uren form i 1824 av den svenske kjemikeren Jöns Jakob Berzelius, og fremstilt i ren metallisk form i 1925 av Anton Eduard van Arkel og Jan Hendrik de Boer.
Navnet er avledet av navnet på mineralet zirkon som igjen har fått navnet fra arabisk zarkûn som betyr «gullignende».


== Egenskaper ==
Zirkonium er et skinnende gråhvitt transisjonsmetall som er mykt og formbart. Det er lettantennelig i pulverform, men ikke i fast form. Zirkonium er svært korrosjonsbestandig mot baser, syrer og saltvann. Det løses derimot opp av saltsyre og svovelsyre, spesielt hvis fluor er til stede. I luft dannes et passiviserende oksidsjikt. Legeringer med sink blir magnetiske under 35 K.
Zirkonium er en dårlig elektrisk leder, men leder godt varme.


=== Isotoper ===
Naturlig forekommende zirkonium består av 5 isotoper hvorav 4 er stabile: 90Zr (51,45%), 91Zr (17,15%), 92Zr (17,15%), 94Zr (17,38%), og én ustabil (og dermed radioaktiv): 96Zr (2,8%) med halveringstid 2,41 × 1019 år. I tillegg er 28 kunstig fremstilte ustabile isotoper kjent. Av disse er de mest stabile 93Zr med halveringstid 1,532 × 106 år, 88Zr med halveringstid 83,4 døgn, 95Zr med halveringstid 64,02 døgn, og 89Zr med halveringstid 3,2674 døgn. Alle de resterende isotopene har halveringstider kortere enn 1 døgn, og de fleste kortere enn 10 minutter.CAS-nummer: 7440-67-7


== Forekomst ==

Zirkonium finnes ikke naturlig i ren form. Det fremstilles hovedsakelig fra mineralet zirkon (ZrSiO4) som finnes i Australia, Brasil, India, Russland, Sør-Afrika, og USA. 80 % av zirkon-gruvene ligger i Australia og Sør-Afrika. Zirkonium opptrer alltid sammen med hafnium i zirkon, og de to kjemisk like stoffene er vanskelig å separere. Zirkonium fremstilles også som et biprodukt av titan-produksjon.
I 2007 ble det produsert 1,24 millioner tonn zirkonium på verdensbasis. De største produsentlandene var Australia (550 000 tonn), Sør-Afrika (405 000 tonn) og Kina (170 000 tonn). Verdens utvinnbare zirkonium-reserver er anslått til 38 millioner tonn.


== Anvendelse ==
Zirkonium brukes blant annet i legeringer til kjernereaktorer, romfart, kirurgisk utstyr og flyindustri.


== Referanser ==
Palladium

Palladium er et grunnstoff med kjemisk symbol Pd og atomnummer 46. Atommassen (u) er 106,42. 


== Historie ==
Palladium ble oppdaget av William Hyde Wollaston i 1803 i platinamalm fra Sør-Amerika. Han løste opp malmen i kongevann, nøytraliserte løsningen med natronlut og felte ut platina ved hjelp av salmiakk (ammoniumklorid). Han satte så til kvikksølvcyanid og fikk palladiumcyanid, som ble varmet opp for å isolere palladium i metallisk form.
Palladiumklorid ble tidligere brukt som tuberkulosemedisin. På grunn av mange bivirkninger ble den erstattet av andre mer effektive medisiner.
I 1804 døpte Wollaston grunnstoffet Palladium etter den nylig oppdagede asteroiden Pallas.


== Egenskaper ==
Palladium er et mykt sølvhvitt transisjonsmetall som minner om platina. Det oksiderer ikke i luft ved normal romtemperatur, men blir angrepet av svovelsyre, saltsyre og salpetersyre. Hvis oppvarmet til 800 °C dannes et sjikt med palladiumoksid (PdO). Palladium oksiderer svakt i fuktig svovelholdig atmosfære.
Ved romtemperatur er palladium i stand til å absorbere hydrogen i opp til 900 ganger sitt eget volum. Når det har absorbert store mengder hydrogen vil volumet øke litt.


=== Isotoper ===
Naturlig forekommende palladium består av seks stabile isotoper: 102Pd (1,02%), 104Pd (11,14%), 
105Pd (22,33%), 106Pd (27,33%), 108Pd (26,46%) og 110Pd (11,72%). I tillegg er 21 kunstig fremstilte ustabile (og dermed radioaktive) isotoper kjent. De mest stabile av disse er 107Pd med halveringstid på 6,5 millioner år, 103Pd med halveringstid 16,991 døgn og 100Pd med halveringstid 3,63 døgn. Alle de resterende isotopene har halveringstider kortere enn 1 døgn, og de fleste kortere enn 1 time.CAS-nummer: 7440-05-3


== Forekomst ==
Palladium kan finnes naturlig i metallisk form legert med gull eller andre platina-metaller. Kommersiell utvinning foregår kobber-nikkelmalm i Sør-Afrika, Ontario (Canada) og Russland (Sibir). På grunn av lave konsentrasjoner av palladium i disse mineralene, må store mengder behandles. Palladium utvinnes også av brukt brensel fra kjernefysiske reaktorer, men denne mengden er ubetydelig. Palladium finnes også i de sjeldne mineralene cooperitt (som er funnet i Finnmark) og polaritt.
På verdensbasis ble det i 2007 produsert omkring 232 tonn palladium. Verdens største enkeltstående produsent er Nornickel som produserer fra Norilsk-Talnakh-forekomstene i Sibir. I 2007 var det største produsentlandet Russland med 95 tonn (41% av verdensproduksjonen), etterfulgt av Sør-Afrika med 93 tonn (40%). Andre palladium-produserende land er USA, Canada og Zimbabwe.


== Anvendelse ==

Palladium brukes særlig til katalysatorer. Andre bruksområder er:

Tannteknikk
Armbåndsur
Tennplugger til fly
Kirurgiske instrumenter
Smykker


== Referanser ==
Rhodium

Rhodium er et grunnstoff med kjemisk symbol Rh og atomnummer 45. Atommassen (u) er 102,9.


== Historie ==
Rhodium ble oppdaget i 1803 av den engelske kjemikeren William Hyde Wollaston like etter hans oppdagelse av palladium. Han oppdaget rhodium i en prøve av platinamalm som antagelig stammet fra Sør-Amerika.
Navnet rhodium kommer fra gresk rhodeos «rosenrød» etter fargen til mange rhodium-forbindelser.


== Egenskaper ==
Rhodium er et hardt, sølvhvitt transisjonsmetall, er svært bestandig mot korrosjon og er ekstremt reflekterende. Det danner normalt ingen oksider, ikke en gang under oppvarming. Over smeltepunktet absorberer det oksygen, men ved overgangen tilbake til fast stoff frigjøres oksygenet igjen. Rhodium er motstandsdyktig overfor de fleste syrer unntatt kongevann som delvis løser det opp, og svovelsyre som reduserer rhodium til pulver. Rhodium regnes som edelmetall.


=== Isotoper ===
Naturlig forekommende rhodium består utelukkende av den stabile isotopen 103Rh. I tillegg er 33 kunstig fremstilte ustabile (og dermed radioaktive) isotoper kjent. De mest stabile av disse er 101Rh med halveringstid 3,3 år,102m1Rh med halveringstid 2,9 år, 102Rh med halveringstid 207 døgn, 99Rh med halveringstid 16,1 døgn, 101m1Rh med halveringstid 4,34 døgn og 105Rh med halveringstid 1,473 døgn. Alle de resterende isotopene har halveringstider kortere enn 1 døgn, og de fleste kortere enn 1 time.CAS-nummer: 7440-16-6


== Forekomst ==
Industriell fremstilling av rhodium er komplisert, siden metallet opptrer i platinamalm blandet med andre metaller som palladium, sølv, platina og gull. De viktigste forekomstene er i Sør-Afrika, i elvesand fra Uralfjellene og i Canada.
Verdens største rhodium-eksportør er Sør-Afrika (over 80%), fulgt av Russland. Årlig produksjon på verdensbasis er bare omkring 25 tonn, og i oktober 2007 kostet rhodium 8 ganger mer enn gull. Prisen for 1 kg rhodium var i mars 2003 omkring 8 700 euro, og i mars 2008 var den omtrent 200 000 euro.


== Anvendelse ==

Rhodium benyttes til reflekterende sjikt på smykker, speil og søkelamper. Det brukes også i elektriske kontakter, og legert med platina benyttes det i turbinmotorer på fly. Annen bruk er framstilling av salpetersyre og bruk ved hydrogenering av organiske stoffer. Bruken av rhodium domineres av anvendelse i bilkatalysatorer hvor det sammen med platina og palladium benyttes til å rense eksos fra forbrenningsmotorer. Rhodium brukes til galvanisering av smykker i sølv, hvitt gull og platina (rhodinering) for å gi en blank, skinnende og beskyttende overflate.


== Referanser ==